section_heading: Povijest
paragraph_text: Početkom 20. stoljeća konkurencija u proizvodnji poljoprivredne mehanizacije se pojačala pa je i kompanija Deere & Company morala proširiti svoje poslovanje u proizvodnju traktora. Proizveli su nekoliko vlastitih eksperimentalnih modela ali su na kraju 1918. ipak odlučili kupiti kompaniju Waterloo Gasoline Engine Company, koja je već imala uhodanu proizvodnju traktora pod imenom Waterloo Boy. Proizvodnju su zadržali u mjestu Waterloo, Iowa. Nastavili su prodavati traktore pod imenom Waterloo Boy do 1923. kada je predstavljen John Deere Model D. I danas kompanija većinu svojih traktora proizvodi u istom gradu.